
మిథాలీసేనతో ప్రధానిన్యూఢిల్లీ : ప్రపంచకప్ ఫైనల్ పరాజయానికి చింతించాల్సిన అవసరం లేదని మిథాలీసేనకు సలహా ఇచ్చినట్టు ప్రధాని మోదీ వెల్లడించారు. ఇంగ్లండ్తో జరిగిన ఆ ఫైనల్లో భారత్ తొమ్మిది పరుగుల స్వల్ప తేడాతో ఓటమి చవిచూసిన సంగతి తెలిసిందే. వరల్డ్కప్లో ప్రదర్శించిన అద్భుత ఆటతీరుతో దేశ ప్రజల మనసులు  గెలుచుకున్న భారత జట్టును స్వదేశం తిరిగి వచ్చాక పలు సంస్థలు సన్మానించాయి. ప్రధాని మోదీ కూడా తన నివాసంలో జట్టుతో భేటీ అయిన సంగతి తెలిసిందే. ‘వారితో మాట్లాడినందుకు సంతోషంగా ఉంది. అయితే ప్రపంచకప్ సాధించలేకపోయామన్న బాధ వారి మొహాల్లో కనిపించింది’ అని ప్రధాని తన ‘మన్ కీ బాత్’లో తెలిపారు. ‘మన కూతుళ్లు ప్రపంచకప్ గెలవడంలో విఫలమైనా విమర్శించకుండా వారికి మద్దతు పలకడం ఇదే తొలిసారి. 125 కోట్లమంది భారతీయులు ఆ పరాజయ భారాన్ని మన కూతుళ్లపై కాకుండా తమ భుజాలపై ఎత్తుకున్నారు’ అని గుర్తు చేశారు. ‘దేశ ప్రజలు ఇలా మద్దతు పలుకుతున్నందుకు మీరు ఎంతో అదృష్టవంతులని వారికి చెప్పాను. అందువల్ల విజయం సాధించలేకపోయామే అనే బాధ మీ మదిలో ఉంటే దానిని తుడిపివేయండి. మీరు ఫైనల్లో గెలిచి ఉండకపోవచ్చు. కానీ 125 కోట్ల భారతీయుల మనసులు కొల్లగొట్టారు’ అని ప్రధాని మోదీ ప్రశంసించారు.

mithaaleesenatho pradhaaninyuudillii : prapanchakap final paraajayaaniki chintinchaalsina avasaram ledani mithaaleesenaku salaha ichinattu pradhaani modii velladinchaaru. inglandtho jarigina aa fainallo bharat tommidi parugula swalpa tedaatho otami chavichusina sangati telisinde. varaldkaplo pradarsinchina adbhuta aatatiirutoe desha prajala manasulu  geluchukunna bhaarata jattunu swadesam tirigi vachaka palu samsthalu sanmaaninchaayi. pradhaani modii kuudaa tana nivaasamlo jattutho bheti ayina sangati telisinde. ‘vaaritho maatlaadinanduku santoshamgaa undi. ayithe prapanchakap saadhinchalekapoyamaanna baadha vaari mohallo kanipinchindi’ ani pradhaani tana ‘man kee bath’loo telipaaru. ‘mana koothullu prapanchakap gelavadamlo viphalamaina vimarsinchakundaa vaariki maddatu palakadam ide tolisari. 125 kotlamandi bhaaratheeyulu aa parajaya bhaaraanni mana koothullapai kakunda tama bhujalapai ettukunnaru’ ani gurtu chesaru. ‘desha prajalu ilaa maddatu palukutunnanduku meeru entho adrushtavantulani vaariki cheppaanu. anduvalla vijayam saadhinchalekapoyame ane baadha mee madilo unte daanini tudipiveyandi. meeru fainallo gelichi undakapovachhu. cony 125 kotla bhaaratheeyula manasulu kollagottaaru’ ani pradhaani modii prasamsinchaaru.